ผมไม่ได้เล่นกีฬานานวันนี้ไปเล่นแล้วมีอาการปวดบริเวณอัณฑะข้างซ้ายเวลาขยับก็จะปวดมากขึ้น แต่เวลาไม่ขยับก็จะเฉยๆ แล้วมีอาการเสียด อาการจุก เวลาเดินก็ปวดอัณฑะข้างที่ปวด เกิดจากอะไรอะครับ เกิดจากอัณฑะอักเสบ เป็นไปได้ไหมครับ
สวัสดีค่ะ อาการปวดบริเวณอัณฑะข้างซ้าย ปวดมากขึ้นเรื่อยๆ จุก อาจเกิดจาก อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์ ภาวะอัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้ หรือมีท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ ภาวะเส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้ หรือเป็นถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรงได้เช่นกันในเบื้องต้น งดการมีเพศสัมพันธ์หรือการช่วยตัวเองไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดเพื่อบรรเทาอาการได้ถ้าปวดมาก แต่ถ้าปวดมากๆเลยนั้น แนะนำการไปพบแพทย์เพื่อตรวจร่างกายจริงให้ได้การวินิจฉัยที่แน่ชัดต่อไป